《送别》
元代·甘复

凉飙应秋气，草木敛华英。客游总念归，子有千里行。

匆匆俦侣催，悄悄离思盈。丈夫怀志气，孰不恋荣名。

华荐起当路，使者促前征。追饯东门道，把酒哀弦鸣。

萧条野驿暮，泛艳江波清。密谋植帷幄，慰彼苍生情。

古来盛名士，多是起钓耕。

作者简介：元明间江西馀干人，字克敬。元末，从张翥游。洪武初，以前元遗民，为士林所推重。惜诗篇什散漫，仅存手墨于同里。